**Datum**:**15.09.2020.**  **SAOPŠTENJE ZA MEDIJE**

**Telefon i vožnja ne idu skupa**

*Budite odgovorni i savjesni vozači*

Početkom mjeseca septembra kompanija m:tel je pokrenula još jednu kampanju koja za cilj ima podizanje svijesti o važnosti savjesnog ponašanja u saobraćaju.

Bilbordi sa sloganom „Ako me voliš, ostavi telefon dok voziš“, postavljeni širom Republike Srpske, svojevrstan su apel na vozače da ne zaborave na odgovornost koju prihvataju sjedanjem za volan automobila, te da nijedan poziv ili poruka nisu važniji od života.

Samo u prethodnoj godini, saobraćajne nezgode na cestama Republike Srpske prouzrokovale su smrt 117 osoba, a 573 osobe su teško povrijeđene.

Ove crne statistike kao da ne govore dovoljno glasno, zato se i ovim kampanjama upozorava da vožnja i korištenje mobilnog telefona ne smiju da idu zajedno.

I, zato, prije nego što sjednete za volan svog automobila, pomislite na one koje volite!